Яскравым прыкладам таго стаўся канфлікт на прыпынку грамадскага транспарту ля гандлёвага дому “На Нямізе у цэнтры Мінску ўдзень 25 мая, калі дзясяткі людзей, пераважна жанчыны, літаральна накінуліся на міліцыянтаў, што збівалі мужчыну, які заступіўся ў грамадскім транспарце за юнака, які не змог заплаціць за праезд. Сам мужчына ў выніку апынуўся ў пастарунку, і хоць дзясяткі сведкаў як адзін сцвярджаюць, што міліцыянты самі накінуліся на яго, супраць чалавека, якога скрываўленым даставілі ў Цэнтральны РУУС сталіцы, ужо ўзбудзілі крымінальную справу ажно па двух артыкулах Крымінальнага кодэкса – 363 і 364 (“Супраціў супрацоўніку ворганаў унутранных спраў ці іншай асобе, якая ахоўвае грамадскі парадак і “Гвалт альбо пагроза прымянення гвалту ў дачыннні да супрацоўніка ворганаў унутраных спраў). Хоць на відэа, якое з’явілася ў інтэрнэце, добра відаць, што менавіта мужчыну збіваюць самі міліцыянты, а вось кухталёў ім даюць жанчыны, якія спрабуюць абараніць небараку.